הולכות נגד הרוח: איך לעצב בבית את התסרוקות החמות לסתיו - Xnet
מי מעדיפה קוקו בלוף ומי קוקו בועות? אריאנה גרנדה, אליסיה ויקנדר וקנדל ג'נר (צילום: Gettyimages)
הולכות נגד הרוח: איך לעצב בבית את התסרוקות החמות לסתיו
אחרי שנפרדנו מהקיץ המיוזע, הגיע הזמן להוסיף סטייל חדש גם לשיער. מצמות מחוך, דרך לחמניות חמות ועד קוקו בועות – כך תעשו זאת בעצמכן בכמה שלבים פשוטים
22.11.16 | 13:01
בקיץ המיוזע קשה מאוד להשקיע בשיער, אך עם בוא הרוחות הסתוויות – באיחור אופנתי, יש לציין – מגיע הזמן לחדש גם את ארסנל התסרוקות. כדי לשדרג את המראה לסתיו לא צריך להטריח את עצמנו למספרה או ללכלך את הידיים בצבע, אפשר להסתפק בכמה דקות פנויות מול המראה וקורט של מוטיבציה.
מי הישראלי הראשון שנבחר לתחרות של H&M בלונדון?
איך לאמץ את הטרנד הרומנטי של החורף?
מה מסתתר מאחורי הזוהר של ישראלה אבתאו?
"התסרוקות החמות ביותר של העונה הקרובה פחות 'כבדות'", מסכים מעצב השיער אילן מרגלית לוולה פרופשיונלס, "הן אומנם דורשות התעסקות, אבל הן לא מסובכות וניתן לייצר אותן בבית". איך תקלעו את הצמה הכי עדכנית, מה הן בעצם לחמניות חמות ואיזה קוקו הכי אופנתי כרגע? אספנו את כל התשובות בליווי הסברים מדויקים ומצולמים איך ליצור את התסרוקות בעצמכן.
צמות מחוך
הטרנד העולמי שכבש בתקופה האחרונה את האינסטגרם, לוקח אותנו בחזרה אל ימי הביניים ודימויים של נשים אצילות שנחנקות מחוסר אוויר ומשרתות מותשות מעודף מאמץ. לשמחתנו, הפעם המחוך עוצר באזור השיער. אפשר להתייחס אל טרנד צמות המחוך כמכתב אהבה לבנות משפחת קרדשיאן, שאומנם לא אימצו אותו עדיין, אך ידועות בחיבתן לשני האלמנטים שמרכיבים אותו: צמות ומחוכים.
A photo posted by Lesley Hampton (@lesley_hampton) on Sep 25, 2016 at 4:19pm PDT
"אלו למעשה צמות סיניות שמתחברות זו עם זו, וביניהן יש סרט שמדמה מחוך. אפשר לשחק עם הצבעים של הסרט בשיער – לשיער בלונדיני יתאים סרט שחור, ואילו לשיער שחור יתאים צבע בהיר ובולט. בנוסף, כדאי להתאים את הסרט לבגד שלובשים", מציע מרגלית.
איך יוצרים את התסרוקת? אם אתן יודעות לקלוע צמות סיניות, כבר עשיתן 80 אחוז מהעבודה. אחרי הקליעה שוזרים סרט בין שתי הצמות, כך שהרווח יצטמצם והסרט יתהדק עד לתחתית.
קוקו בועות
תסרוקת ניינטיז מובהקת ופשוטה להפליא, המשדרגת את הקוקו המסורתי. לפי מרגלית, "ניתן להכניס בין הבועות כדורי פינג פונג – משקלם קל, פשוט לכסות אותם, וכך הבועות יוצאות אחידות". עבור מי שפחות בעניין של כדורים, מצאנו שיטה נוספת ופשוטה ליצירת הבועות במדריך המצולם הקליל למעלה. מתחילים בקוקו נמוך, יוצרים בתוכו שתי בועות קטנות ואותן מכסים בבועות גדולות.
זוג "לחמניות" היוצרות מראה של אוזניים עגולות בצידי הראש (זוכרים את הנסיכה ליה?) או בחלקו העליון, הן הגרסה המתקדמת והאופנתית של חצי הגולגול המאוס שכיכב על ראשה של כמעט כל פאשניסטה בקיץ האחרון.
A photo posted by Vanessa Hudgens (@vanessahudgens) on Oct 3, 2016 at 8:01am PDT
את התסרוקת יוצרים על ידי חלוקה של השיער לשני חלקים שווים בתור התחלה. אוספים כל חלק לקוקייה, ומלפפים אותה סביב עצמה. מוסיפים גומייה וסיכה לחיזוק כל אחד מהגולגולים. אפשר להשאיר כמה קצוות בחוץ למראה מרושל, או להדק את השיער למראה אסוף ומוקפד.
חצי קוקו – שהיה ידוע בעבר בכינוי קוקו בלוף – הפך ללהיט כבר בסתיו הקודם, כשכוכבות כמו אריאנה גרנדה וג'ניפר לופז הזכירו לנו ששיער נפוח וסקסי הופך אותך מיד לדיווה. "זו תסרוקת שמתאימה למגוון רחב של גילאים – גם לצעירות וגם לנשים בשלות יותר – שכן החלק המתוח למעלה מותח גם את עור הפנים ויוצר מראה צעיר יותר", אומר מרגלית.
אסוף והדוק למעלה, פזור וגולש למטה. מריה מנונוס(צילום: Gettyimages)
גם העונה חובבות ביוטי רבות מעטרות את ראשיהן בחצי קוקו, ובסרטון למעלה תוכלו למצוא גרסה מתוחכמת יותר לטרנד, שבה השיער עצמו מתפקד כגומייה.
ואיך הגיעה מיכל חלבין הישראלית לצלם לבית Dior?
לחצו על התמונה לכתבה המלאה (צילום: מיכל חלבין, 2016)